ฉีดยาคุมแบบ3เดือนได้2เข็มแล้วค่ะมีประจำเดือนมาตลอดเป็นสีน้ำตาลอ่อนบางทีก็เป็นสีน้ำตาลเข้มเลย เป็นแบบนี้อันตรายไหมคะเห็นคนส่วนใหญ่ฉีดแล้วประจำเดือนจะไม่มาส่วนตัวเป็นคนตัวเล็กด้วยเสียเลือดมากๆจะเป็นอะไรไหมคะ
สวัสดีค่ะ ผลข้างเคียงของยาฉีดคุมกำเนิดชนิดที่ฉีดทุก 3 เดือนนั้น อาจทำให้มีเลือดออกกะปริดกะปรอยได้ แต่มักเป็นในช่วงการฉีด 1-2 เข็มแรก หลังจากนั้น ประจำเดือนมักจะขาดหายไปดังนั้น หากฉีดยามาต่อเนื่องเป็นเข็มที่ 2 แล้ว ยังคงมีเลือดออกทุกวัน อาจพิจารณาหยุดการฉีดยาคุมกำเนิด และเปลี่ยนมาใช้วิธีคุมกำเนิดอื่นๆ แทน เช่น ยาฉีดคุมกำเนิดชนิดที่ฉีดทุก 1 เดือน (แบบฮอร์โมนรวม) ยาเม็ดคุมกำเนิด เป็นต้น เพราะการเสียเลือดทุกวัน แม้จะมีปริมาณน้อย ก็อาจทำให้เกิดภาวะโลหิตจางตามมาได้ แต่หากเลือดไม่ได้ออกทุกวัน แต่มาบ้างไม่มาบ้าง และมาห่างขึ้นเรื่อยๆ ก็ไม่ได้อันตรายแต่อย่างใด อาจพิจารณาฉีดยาคุมเข็มต่อๆ ไปได้ค่ะ